<classify> Alisema duka hilo Airtel Expo litachochea matumizi ya teknolojia ya mawasiliano katika kuendesha shughuli mbalimbali za kijamii na kiuchumi. Kauli hiyo aliyoitoa jana wakati akizindua duka hilo la kisasa lililopo katika ofisi za makao makuu ya Airtel barabara ya Moroco, aliwataka wakazi wa Dar es Saalam na wateja wa Airtel kutembelea duka hilo na kufurahia mazingira bora ya kuunganishwa na huduma za kifedha na huduma zote za mawasiliano.Kwa upande wake, Mkuu wa kitengo cha huduma kwa wateja , Adriana Lyamba alisema Duka letu litakuwa linatoa huduma kuanzia Jumatatu hadi Ijumaa muda saa 3 hadi saa 11 jioni na Jumamosi kuanzia saa 3 hadi saa 7 mchana.Huduma zote muhimu kama Airtel Money, huduma ya intanet, bidhaa za kisasa kwa Intaneti na vifaa vya Wi-Fi yaani Home Wi-Fi pamoja simu za smartphone vitapatikana katika duka letu.Naye Mkurugenzi Mkuu wa Airtel, Sunil Colaso akimkaribisha Naibu Waziri alisema kampuni yake imedhamiria kuwa karibu na wateja ili kuwapatia huduma bora zinazokidhi mahitaji yao.Duka letu jipya tulilolizindua leo jana litakuwa na sehemu maalumu itakayowawezesha wateja wetu kuona bidhaa bora za mawasiliano zikiwemo simu za aina tofauti na kupata nafasi ya kuzijaribu kwanza ili kuona ubora wake na kufanya chaguo la ununuzi.Tunaamini wateja wetu sasa wataweza kufurahia huduma zetu kwa kuwa watapata nafasi ya kuchagua aina ya kifaa au simu wanayomudu kuitumia kwa urahisi zaidi. Kuzinduliwa kwa duka hilo ni muendelezo wa mkakati wa Airtel wa sasa wa kukamilisha maduka 28 yanayoendelea kutengenezwa na kuzinduliwa nchi nzima hadi ifikapo Juni mwaka huu.  <topic>: UCHUMI 